

**AKMENĖS RAJONO SAVIVALDYBĖS TARYBA**

**SPRENDIMAS**

**DĖL AKMENĖS RAJONO SAVIVALDYBĖS 2014-2016 M. STRATEGINIO VEIKLOS PLANO PATVIRTINIMO**

2014 m. vasario 17 d. Nr. T-1 (E)

Naujoji Akmenė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Strateginio planavimo metodika, patvirtinta Lietuvos Respublikos Vyriausybės 2010 m. rugpjūčio 25 d. nutarimu Nr. 1220, atsižvelgdama į Akmenės rajono savivaldybės 2010-2015 metų strateginio plėtros plano, patvirtinto Akmenės rajono savivaldybės tarybos 2010 m. lapkričio 24 d. sprendimu Nr. T-237 „Dėl Akmenės rajono savivaldybės 2010-2015 metų strateginio plėtros plano patvirtinimo“, 1 prioriteto „Žmogiškųjų išteklių ugdymas bei tobulinimas“ 1.4 tikslo „Didinti viešojo administravimo efektyvumą ir stiprinti administracinius gebėjimus“ 1.4.2 uždavinio „Gerinti veiklos valdymą, ES politikų įgyvendinimą ir viešojo administravimo struktūrą“ 1.4.2.4 priemonę „Vykdyti Akmenės rajono savivaldybės ilgalaikių/trumpalaikių strateginių plėtros planų parengimą ir atnaujinimą“, Akmenės rajono savivaldybės taryba n u s p r e n d ž i a:

1. Patvirtinti Akmenės rajono savivaldybės 2014-2016 m. strateginį veiklos planą (pridedama).

2. Įpareigoti Akmenės rajono savivaldybės administracijos direktorių apie administracinės naštos mažinimo priemonių, įtrauktų į Savivaldybės strateginį veiklos planą, vykdymą skelbti ne rečiau kaip kartą per pusmetį Savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Vitalijus Mitrofanovas